เรื่องร้องเรียน: สวัสดีค่ะ ต้องการแจ้งปัญหาหลุมบนถนนบริเวณปากซอยพระพินิจ เขตสาทร แขวงทุ่งมหาเมฆค่ะ ขับมาขูดตลอด เสียจังหวะเลี้ยว เคยแจ้งไปสองเดือนกว่าแล้วยังไม่มีความคืบหน้าใดใด หลุมยังทรุดหนักกว่าเดิมอีกค่ะ อันตรายมาก
การดำเนินการของเจ้าหน้าที่: ตามที่ท่านได้แจ้งเรื่องร้องเรียนผ่านระบบ ฝ่ายโยธา สำนักงานเขตสาทรรับทราบแล้ว แต่กรณีดังกล่าวมีการแจ้งเรื่องร้องเรียนผ่านระบบซ้ำซ้อน ฝ่ายโยธา สำนักงานเขตสาทรขอปิดสถานะเรื่องร้องเรียนดังกล่าวนี้ เพื่อรวบรวมเรื่องนำไปบริหารจัดการและดำเนินการแก้ไขต่อไป
ความเห็นของผู้แจ้ง: ยังไม่ได้แก้ปัญหาเลย คำชี้แจงในครั้งก่อนหน้าก็ไม่มี จนล่วงเลยมาสองเดือนกว่า เลยแจ้งเข้าไปใหม่ พอแจ้งเข้าไปใหม่กลับจะปิดสถานะ ขอคำอธิบายมากกว่านี้ได้มั้ยคะ แล้วมีแนวโน้มจะซ่อมเมื่อไหร่
พื้นที่: แขวงทุ่งมหาเมฆ เขตสาทร กรุงเทพมหานคร